ศูนย์เรื่องราวร้องทุกข์ ได้รับการประสานผ่านระบบการจัดการเรื่องราวร้องทุกข์ สำนักงานปลัดสำนักนายกรัฐมนตรี ทำเนียบรัฐบาล รหัสเรื่อง นร02670021014
ขอให้แก้ไขปัญหาเสียงดังรบกวนจากการจัดงานคอนเสิร์ต แสดงดนตรีสด บริเวณภายในตลาด ชื่อตลาด.... ลาดกระบัง ซอยฉลองกรุง 27 แขวงลำปลาทิว เขตลาดกระบัง กรุงเทพมหานคร จุดสังเกตตลาดฯ อยู่ตรงข้ามกับศูนย์รถยี่ห้อฮอนด้า สาขาฉลองกรุง เนื่องจากผู้ร้องแจ้งว่าบริเวณภายในตลาดฯ ดังกล่าวมีการจัดงานคอนเสิร์ต แสดงดนตรีสด ส่งเสียงดังรบกวน ตั้งแต่ช่วงเวลาประมาณ 21.00-24.00 น. เป็นประจำทุกวัน ส่งผลให้ผู้ร้องไม่สามารถนอนหลับพักผ่อนได้เพียงพอ ซึ่งตลาดฯ รอบๆเป็นตัวยู มีร้านประมาณ 7-8 ร้าน เพื่อให้เหมือนตลาด แต่กลับใช้ช่องว่างทางกฎหมาย มาเปิดตลาดฯ มีการจัดงานคอนเสิร์ต แสดงดนตรีสด จำหน่ายสุรา ให้เยาวชนเข้าใช้บริการได้ โดยตลาดฯ เปิดให้บริการตั้งแต่วันที่ 06 เมษายน 2567 แล้วประสบปัญหามาประมาณ 1 เดือนกว่า เบื้องต้นผู้ร้องได้ติดต่อแจ้งเรื่องไปยัง Traffy Fondue (ทราฟฟี่ฟองดูว์) ของกรุงเทพมหานคร ,ศูนย์รับแจ้งทุกข์ กรุงเทพมหานคร หมายเลขสายด่วน 1555 และมีเจ้าหน้าที่ตำรวจสถานีตำรวจนครบาลฉลองกรุงลงพื้นที่ รวมทั้งมีเจ้าหน้าที่ตำรวจตอบกลับผ่านทางTraffy Fondue (ทราฟฟี่ฟองดูว์) ว่าเสียงไม่ดัง ผู้ร้องจึงประสงค์ให้หน่วยงานดำเนินการตรวจสอบและแก้ไขปัญหานี้ต่อไป (ประชาชนประสงค์ให้ปกปิดชื่อเล่น และหมายเลขโทรศัพท์)
//หมายเหตุ ปักหมุดที่สำนักงานเขตเพราะไม่สามารถปักละติจูด ลองติจูดที่ชัดเจนได้ กรุณาอ่านรายละเอียดสถานที่จากรายละเอียดการแจ้งเป็นหลัก                                                                                                                                                                                                                                                                                                                                                                                                                                           
//ศูนย์ฯ ประสานมาเพื่อตรวจสอบและดำเนินการและโปรดพิจารณาให้ความคุ้มครองผู้ร้องและผู้เกี่ยวข้องอย่าให้ต้องรับภัยหรือความไม่ชอบธรรมอันเนื่องมาจากการร้องเรียนการเป็นพยาน หรือการให้ข้อมูลนั้น 
#ศรท #ศรท1111
#1555 #citydata